Malaysia di Sukan Olimpik Musim Panas 2024

Malaysia sedang bertanding di Sukan Olimpik Musim Panas 2024 di Paris dari 26 Julai hingga 11 Ogos 2024. Ia menandakan penampilan negara bagi setiap edisi Sukan Olimpik musim panas, sejak penampilan sulung rasmi dalam edisi 1956 dengan nama Malaya (Persekutuan Tanah Melayu), kecuali Moscow 1980 di Moscow kerana kerana boikot yang dipimpin oleh Amerika Syarikat.
Pada 12 Mac 2023, Menteri Sukan Hannah Yeoh mengumumkan perlantikan Presiden Persatuan Bola Sepak Malaysia (FAM) Datuk Hamidin Amin sebagai ketua misi dan lagenda skuasy Datuk Nicol David sebagai timbalannya. Pada hari yang sama, Kementerian Belia dan Sukan juga menciptakan program "Road to Gold" untuk memastikan pasukan kebangsaan akan akhirnya memenangi pingat emas Olimpik yang sukar dicapai.
Pada 23 Jun 2024 bersempena dengan Hari Olimpik 2024, Majlis Olimpik Malaysia (MOM) mendedahkan rekaan untuk pakaian belang harimau rasmi perwakilan yang disediakan oleh Yonex-Sunrise, tetapi terpaksa merekanya semula berikutan reaksi orang awam yang bercampur baur dan kritikan dalam talian. Sebuah rekaan pakaian baharu yang menampilkan belang harimau yang lebih garang telah didedahkan pada 2 Julai 2024.
Pada 1 Julai 2024, MOM memilih penerjun Bertrand Rhodict Lises dan pelayar Nur Shazrin Mohamad Latif sebagai pembawa bendera Upacara Pembukaan. Dalam perarakan perwakilan negara peserta, perwakilan Malaysia diwakili oleh empat pegawai dan enam atlet. Semua atlet dan pegawai yang menyertai perarakan itu memakai busana tradisional yang direka oleh Rizman Ruzaini bernama ‘The Malaya’, dengan skim warna hijau zaitun dan motif songket keemasan untuk melambangkan sasaran pingat emas. Atlet dan pegawai wanita memakai baju kurung dengan kelubung, manakala atlet dan pegawai lelaki memakai baju melayu Teluk Belanga.
Terdapat beberapa stesen televisyen di Malaysia menjadi penyiar rasmi Sukan Olimpik Musim Panas 2024. Stesen televisyen milik kerajaan, RTM menawarkan enam saluran khas percuma kepada semua. Astro menawarkan 18 saluran khas termasuk dua saluran sukan sedia ada milik mereka. Unifi TV menawarkan 17 saluran berdefinisi tinggi khusus kepada seluruh masyarakat termasuk bukan pelanggan Unifi.
Berikut adalah senarai bilangan peserta dalam temasya tersebut.
Pelumba basikal Malaysia memperoleh tempat kuota dalam acara perlumbaan jalan raya wanita menerusi Kejohanan Asia 2023 di Rayong, Thailand.
Pelayar Malaysia memperoleh tempat kuota dalam acara radial laser wanita melalui kemenangan acara itu di Sukan Asia 2022 di Hangzhou, China.
M = Perlumbaan pingat; EL = Tersingkir – tidak mara ke pusingan perlumbaan pingat
Pemanah Malaysia memperoleh tempat kuota dalam acara individu recurve wanita dalam Kejohanan Kelayakan Benua Asia 2023 di Bangkok, Thailand.
Penembak Malaysia mencapai tempat kuota untuk acara berikut berdasarkan pencapaian mereka pada Kejohanan Dunia ISSF 2022 dan 2023, Kejohanan Asia 2023 dan 2024, serta Kejohanan Kelayakan Olimpik Dunia ISSF 2024.
Atlet Malaysia memperoleh tempat kuota dalam acara platform individu lelaki berdasarkan keputusan 12 individu terbaik dalam Kejohanan Dunia 2023 di Fukuoka, Jepun. Pada 28 Jun 2024, Malaysia telah diberikan lebihan kuota yang tidak digunakan negara lain. Nur Dhabitah kemudiannya berjaya melayakkan diri dalam acara papan anjal 3 meter wanita.
Dua perenang Malaysia berjaya melayakkan diri melalui kuota universaliti.